stanford-oval/wikipedia huggingface dataset:
PCSK9

| --- | --- |
PCSK9

Rakenne 2P4E.
Tunnisteet
EC-numero: 3.4.21.-
systemaattinen nimi: Proproteiini konvertaasi subtilisiini/keksiini tyyppi 9
Tietokannat
KEGGt: KEGG
Entrez: 255738
PCSK9 on entsyymi, joka tunnetaan myös nimillä neuraalinen apoptoosi-säädelty konvertaasi 1 (NARC1), proproteiini konvertaasi 9 (PC9) ja subtilisiinin/keksiinin kaltainen proteaasi PC9.
PCSK9:tä koodaa ihmisillä kromosomin 1 PCSK9 geeni kohdassa 1p32.3. Geenissä on 13 eksonia, jotka silmukoituvat kahteen vaihtoehtoiseen entsyymimuotoon (isoformiin). PCSK9 kuuluu proproteiini konvertaaseihin, jotka aktivoivat toisia proteiineja. PCSK9 on tämän proteiiniperheen 9. jäsen.
PCSK9:tä valmistuu soluissa ei-aktiivisena esiasteena (zymogeeninä), joka aktivoituu autokatalyyttisesti solun solulimakalvostossa. PCSK9 syntetisoituu ihmisillä lähinnä maksassa, suolistossa, munuaisissa ja keskushermostossa.
Nabil Seidah tutkijaryhmineen löysi PCSK9:n vuonna 2003 Kanadassa.
Papua-Uuden-Guinean lippu

Papua-Uuden-Guinean lippu
Papua-Uuden-Guinean lippu on Papua-Uuden-Guinean kansallistunnus vaakunan, moton ja kansallislaulun ohella. Se otettiin käyttöön 1. heinäkuuta 1971, hieman yli neljä vuotta ennen maan itsenäistymistä. Lipun värit, musta, punainen ja keltainen, ovat maan perinteiset värit. Lipussa esiintyy Etelän risti -tähdistö symboloiden maan sijaintia eteläisellä pallonpuoliskolla sekä lentävä paratiisilintu symboloiden maan trooppisuutta ja monimuotoista luontoa.  Paratiisilintujen heimoon kuuluu 42 poikkeuksellisen koristeellista lintua, joista suuri osa esiintyy vain maan sademetsissä.
Historialliset liput

Saksan Uuden-Guinean lippu, joka oli käytössä 1800-luvun lopulta ensimmäiseen maailmansotaan.
Papuan territorion lippu
Uuden-Guinean territorion lippu
Papuan ja Uuden-Guinean territorion lippu
Palaiométocho

| Palaiométocho Παλαιομέτοχο |
| --- | --- |
 Palaiométochon kylä.
 Palaiométocho
 Koordinaatit: 35°7′47″N, 33°12′24″E 
Valtio:   Kypros
Alue:  Nikosia
Hallinto:  
 – Asutustyyppi:  kylä ja kyläyhdyskunta
Väkiluku (2011):  4 145
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Palaiométocho (kreik. Παλαιομέτοχο) on kylä ja kyläyhdyskunta (koinótita) Nikosian alueella Kyproksen tasavallassa Kyproksen saarella. Sen väkiluku on 4 145 (2011).
Palaiométochon kylä sijaitsee Kyproksen keskiosissa linnuntietä noin 18 kilometriä pääkaupunki Nikosiasta länsilounaaseen.
No Nuclear War

| No Nuclear War Peter Tosh |
| --- | --- | --- |

Studioalbumin tiedot
 Julkaistu: 1987
 Formaatti: LP, CD
 Tuottaja(t): Peter Tosh
 Tyylilaji: poliittinen reggae, Roots reggae
 Kesto: 39.34
 Levy-yhtiö: EMI
Peter Toshin muut julkaisut
| Mama Africa 1983 | No Nuclear War 1987 |   |
No Nuclear War on jamaikalaisen Peter Toshin on seitsemäs ja viimeinen studioalbumi vuodelta 1987. Levy sai postuumisti Grammyn parhaasta reggaelevystä vuonna 1988.
Kappaleet > A-puoli

No Nuclear War – 4.54 (säv. Tosh)
Nah Goa Jail – 4.45 (säv. Tosh)
Fight Apartheid – 5.02 (säv. Tosh)
Vampire – 3.33 (säv. Tosh)
Kappaleet > B-puoli

In My Song – 4.16 (säv. Tosh)
Lessons In My Life – 3.58 (säv. Tosh)
Testify – 5.36 (säv. Tosh)
Come Together – 4.26 (säv. Tosh)
Kappaleet > Bonuskappaleet "The Definitive Remasters" 2002 EMI CD

No Nuclear War (Single Version) – 3.32 (säv. Tosh)
Kokoonpano

Cynthia Schloss, June Lodge, Nadine Sutherland, Pam Hall, Ruddy Thomas – taustalaulu
Danny Firehouse – basso
George 'Fully' Fullwood – basso
Gilbert Morrison – basso
Carlton "Santa" Davis – rummut
Steve Golding – komppikitara
David Madden, Dean Fraser, Junior "Chico" Chin, Ronald "Nambo" Robinson – torvet
Keith Sterling – kosketinsoittimet
Tyrone Downie – kosketinsoittimet
Scully Sims – lyömäsoittimet
Uziah "Sticky" Thompson – lyömäsoittimet
Peter Tosh – laulu, komppikitaa, kosketinsoittimet, taustalaulu
Arviot

Allmusic:
Aiheesta muualla

No Nuclear War discogs.com -sivustolla
Telegramin sensurointi

Maat, joissa Telegram on tällä hetkellä kielletty (tummansininen) ja joissa se on ollut kielletty jossain vaiheessa (vaaleansinisellä)
Telegramin käyttöä sensuroidaan tai estetään kokonaan eri puolilla maailmaa joko ajoittain tai toistaiseksi.
Maat, joissa Telegram on tällä hetkellä kielletty > Kiina

Telegram kiellettiin Kiinassa vuonna 2015. Kansan päivälehden mukaan virallinen syy tälle oli sovellusta käytettiin kommunistipuoluetta vastaan suunnatun hyökkäyksen suunnittelemiseen. Näitä suunnittelivat väitetysti pekingiläiset ihmisoikeusjuristit, joilta saatiin tunnustus valtiollisessa televisiossa.
Kieltoa on mahdollista kiertää VPN-palveluilla, joiden käyttö kasvoi huomattavasti Kiinan koronapandemian aikaisten sulkutilojen aikana vuonna 2022. Lopulta kiinalaiset lähtivät osoittamaan mieltään sulkutiloja vastaan.
Maat, joissa Telegram on tällä hetkellä kielletty > Pakistan

Pakistan kielsi Telegramin marraskuussa 2017 maan viestintäviranomaisten suosituksen jälkeen.
Telegram, ja muut sosiaaliset mediat sekä pikaviestintäsovellukset, ovat perinteisesti olleet sellaisia ympäristöjä, joissa Pakistanissa kielletyt yhdistykset pystyvät jatkamaan toimintaansa.
Maat, joissa Telegram on tällä hetkellä kielletty > Iran

Telegramin toinen perustaja Pavel Durov kertoi lokakuussa 2015, että Telegram oli estetty lyhyeksi aikaa Iranissa. Iranin viranomaiset olivat Durovin mukaan vaatineet vakoiluohjelman asentamista ohjelmaan, ja Telegram oli kieltäytynyt.
Telegram kiellettiin uudelleen huhtikuussa 2018. Syyksi kerrottiin, että se on alusta "monenlaisten rikosten tekemiselle". Telegramin katsottiin myös olevan vastuussa vuoden 2017 mielenosoituksista, jotka johtivat mm. Ruhollah Khomeinin hautapaikkaan kohdistuneeseen hyökkäykseen.
Kiellosta huolimatta maassa arvioidaan olevan 45 miljoonaa Telegramin käyttäjää, ja nämä lähettävät keskimäärin 15 miljardia viestiä joka päivä. Vuonna 2018 Iran alkoi puuttumaan tähän perumalla sellaisten internet-palveluntarjoajien toimilupia, jotka sallivat pääsyn kielletyille sivuille.
Maat, joissa Telegram on tällä hetkellä kielletty > Kuuba

Kuuba ilmoitti kieltävänsä Telegramin, ja liudan muita sovelluksia, hallitusta vastustavien mielenosoitusten takia heinäkuussa 2021. Internetiin yhdistävät mobiililaitteet sallittiin maassa vuonna 2018 maan ainoa internet-palveluntarjoaja on valtion omistama.
Maat, joissa Telegram on tällä hetkellä kielletty > Thaimaa

Thaimaan viranomaiset kielsivät Telegramin lokakuussa 2020, koska sitä käytettiin väitetysti maassa nähtyjen laajojen mielenosoituksien järjestämiseen.
Maat, joissa Telegram on ollut kielletty > Indonesia

Indonesia esti pääsyn Telegramiin heinäkuussa 2017. Syyksi ilmoitettiin se, että sen katsottiin olevan terroristien viestintäkanava, jolla suunniteltiin väkivaltaisia iskuja. Indonesian viestintä- ja teknologiaministeri Rudiantara ilmoitti elokuussa, että kielto on kumottu sen jälkeen, kun maan viranomaiset olivat neuvotelleet Telegramin toisen perustajan Pavel Durovin kanssa.
Maat, joissa Telegram on ollut kielletty > Venäjä

Roskomnadzor ilmoitti huhtikuussa 2018, että se aikoo estää pääsyn Telegramiin, koska FSB:lle ei myönnetty pääsyä venäläisten käyttäjien tietoihin. Kielto kumottiin kuitenkin kesäkuussa osittain siksi, että monet Venäjän alueelliset viranomaiset olivat käyttäneet Telegramia koronapandemiaa käsittelevien päivitysten levittämiseen.
Maat, joissa Telegramin toimintaa on rajoitettu > Norja

Maaliskuussa 2023 suurkäräjien puheenjohtajisto ilmoitti kieltävänsä Telegramin ja Tiktokin kaikilta parlamentin laitteilta sekä sellaisilta laitteilta, joilta voidaan päästä käsiksi parlamentin tietokantoihin.
Maat, joissa Telegramin toimintaa on rajoitettu > Saksa

Saksan viranomaiset ilmoittivat helmikuussa 2022, että Telegram oli viranomaisten pyynnöstä poistanut kuutisenkymmentä Telegram-kanavaa, jotka rikkoivat Saksan lakeja sekä levittivät salaliittoteorioita ja äärioikeiston propagandaa. Yksi poistetuista kanavista kuului Attila Hildmannille, joka on entinen vegaanikokki, sittemmin antisemitismitistinen salaliittoteoreetikko.
Oskar Linnros

| Oskar Linnros |
| --- | --- |
 Linnros Grammis-gaalassa 20. helmikuuta 2013
Henkilötiedot
Syntynyt: 15. elokuuta 1983 (ikä 41) Sundbyberg, Ruotsi
Muusikko
Tyylilajit:  hip hop, soul, pop
Yhtyeet:  Snook, Maskinen
Levy-yhtiöt:  Pope / UMG
Aiheesta muualla
Kotisivut
  [ Muokkaa Wikidatassa ] [ ohje ]  
Hans Oskar ”Kihlen” Linnros (s. 15. elokuuta 1983 Sundbyberg, Ruotsi) on ruotsalainen muusikko. Hän perusti yhdessä Daniel Adams-Rayn kanssa Snook-nimisen alternative hip hop -duon. Sitten hän aloitti soolouran ja julkaisi sooloartistina ensimmäisen albuminsa Vilja bli. Albumi sijoittui kakkossijalle Ruotsin virallisella listalla ja sen kappale ”Från och med du” pääsi Sverigetopplistanin kärkeen.
Diskografia > Albumit

Vilja bli (2010)
Klappar och slag (2013)
Väntar på en Ängel (2017)
Diskografia > EP-levyt

Väntar på en (2017)
Aiheesta muualla

Kuvia tai muita tiedostoja aiheesta Oskar Linnros Wikimedia Commonsissa
Palais Brongniart

Palais Brongniart
Palais Brongniart (aiemmin myös Palais de la Bourse) on Pariisin 2. arrondissementissa sijaitseva rakennus, jossa Pariisin pörssi toimi vuosina 1826–1987. Rakennus on nimetty sen suunnitelleen arkkitehdin Alexandre-Théodore Brongniartin mukaan. Rakennuksen julkisivua kiertää pitkä sarja korinttilaisia pylväitä.
Määräyksen pörssitalon rakentamiseen antoi alkujaan Napoleon vuonna 1807. Pariisin pörssillä ei sitä ennen ollut omaan käyttöön rakennettuja tiloja. Brongniartin kuoltua vuonna 1813 suunnittelutöitä jatkoi arkkitehti Éloi Labarre. Uusklassista tyyliä edustava rakennus valmistui ja otettiin käyttöön vuonna 1826. Alkuvuosina rakennuksessa toimivat Pariisin pörssin ohella myös Pariisin kauppaoikeus ja kauppakamari. Talon nurkilla sijaitsevat allegoriset patsaat pystytettiin 1851–1852 ja rakennusta täydennettiin vuonna 1907 valmistuneilla lisäsiivillä.
Palais Brongniart oli yli 150 vuoden ajan Ranskan pörssikaupan keskus. Siirtyminen tietokoneilla käytävään interaktiiviseen osakekauppaan teki tilojen alkuperäisen käyttötarkoituksen tarpeettomaksi, ja pörssisali suljettiin heinäkuussa 1987. Palais Brongniartin tiloja on sen jälkeen vuokrattu erilaisiin tilaisuuksiin. Tiloihin perustettiin myös pörssin historiaa esittelevä galleria, joka ei kuitenkaan ole ollut avoinna yleisölle vuoden 2008 jälkeen.
Aiheesta muualla

Kuvia tai muita tiedostoja aiheesta Palais Brongniart Wikimedia Commonsissa
Papua-Uuden-Guinean kansalliskirjasto

| Papua-Uuden-Guinean kansalliskirjasto Papua-Uuden-Guinean kansallinen kirjastopalvelu> National Library of Papua New Guinea Papua New Guinea National Library Service |
| --- | --- |
Osoite:  National Library and Archive of Papua New Guinea, Independence Dr. (P.O. Box 734), Waigani,  National Capital District (Port Moresby), Papua-Uusi-Guinea
Koordinaatit:  9.4323°S, 47.1909°E
Valmistumisvuosi:  1978
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Papua-Uuden-Guinean kansalliskirjasto on Papua-Uuden-Guinean kansallisen kirjastopalvelun (engl. Papua New Guinea National Library Service) ylläpitämä kirjasto Papua-Uuden-Guinean pääkaupungissa Port Moresbyssä. Kansalliskirjasto ja Papua-Uuden-Guinean julkisista kirjastoista vastaava kansallinen kirjastopalvelu on perustettu vuonna 1975.
Käytännössä Papua-Uuden-Guinean kansalliskirjasto toimii rakennuksessa, johon aiempi emämaa Australia lahjoitti varat Papua-Uuden Guinean itsenäistymislahjana. Vuonna 1978 tämä kansalliskirjaston ja -arkiston yhteinen uudisrakennus otettiin käyttöön. Se sijaitsee Papua-Uuden-Guinean yliopiston (University of Papua New Guinea) Michael Somaren kirjaston ohella yliopiston Waiganin kampuksella.
Kansallisen kirjastopalvelun taustalla oli vuonna 1936 Papua-Uudessa-Guineassa perustettu Yleisten kirjastojen palvelu (engl. Public Library Service). Hallinnollisesti Papua-Uuden-Guinean kirjastopalvelu - ja sen toimintoihin lukeutuva kansalliskirjasto - on maan opetusministeriön alaisen (julkisten) kirjastojen ja arkistoistojen viraston (engl. Office of Libraries and Archives, OLAB) osa. Tämän viraston perustamista, tehtäviä ja organisointia käsittelevä säädös annettiin vuonna 1993.
Kansalliskirjaston tehtäviin kuuluu muun muassa kerätä ja kehittää kattavaa Papua-Uuteen-Guineaan ja sen väestöä käsittelevää aineistokokoelmaa; antaa maan parlamentille ja hallitukselle kirjastopalveluja; edistää lukutaitoa, lukemista ja tiedon jakamista perustamalla julkisia kirjastoja, mobiileja kirjastopalveluja, maaseudun kirjastopalveluja ja muilla tavoin; sekä toimia kirjastoasioissa yhteistyössä koti- ja ulkomaisten viranomaisten ja instituutioiden kanssa.
Papua-Uuden-Guinean vähintään 15-vuotiaista asukkaista oli YK:n kehitysohjelma UNEPin mukaan lukutaitoisia 64,2 prosenttia vuonna 2015.
Aiheesta muualla

National Library of Papua New Guinea (englanniksi) (facebook.com)
Ostoskärryt

Ostoskärryt.
Ilkivallan takia joihinkin kärryihin joutuu laittamaan kolikon, jotta kärryt saisi käyttöönsä. Kuvassa olevat kärryt on ajettu veteen ja ne ovat uponneet pohjaan.
Ostoskärryt ovat kaupoissa asiakkaiden käytössä oleva väline, jolla he voivat kuljettaa kaupan tuotteita kaupassa ja kassalle. Monissa kaupoissa saattaa myös olla mahdollisuus viedä kärryt kaupan pysäköintialueelle asti, jotta ostoksien lastaaminen autoon olisi helpompaa. Ostoskärryjen varastamisen ja niiden jonnekin hylkäämisen takia ostoskärryt on usein nykyään kiinnitetty eräänlaisilla lukoilla toisiinsa. Lukko avautuu syöttämällä kolikko sille varattuun aukkoon. Rahan saa takaisin, kun kärryn käy viemässä takaisin erityisiin kärrypysäkkeihin, joissa sen voi jälleen lukita kiinni toisiin kärryihin.
Ominaisuuksia

Ostoskärryt ovat suuri, koriin verrattava, metallinen tai nykyisin myös muovinen kehikko, joka on nostettu renkaiden päälle. Kärryissä on tanko, josta voi ottaa kiinni ja työntää kärryjä ympäriinsä.
Useimmissa ostoskärryissä on myös kokoontaitettava lastentuoli, johon lapsen voi panna istumaan kaupassakäynnin ajaksi ja joka kulkee mukana. Lapsille on myös joissain suurissa supermarketeissa erityinen ”autoversio”, eli ostoskärryt, joiden keulaan on asennettu muovinen autonkoppi, jonne vähän isommatkin lapset (2–5-vuotiaat) mahtuvat istumaan.
Monien ostoskärryjen pyörät lukkiutuvat automaattisesti, kun niitä työnnetään liukukäytäville. Tämä on turvallisuuden kannalta keskeistä, sillä mikäli liukukäytävillä kuljetetaan kärryjä, joissa ei ole liukukäytäväpyöriä, ne voivat lähteä valumaan alaspäin.
Historiaa

Ensimmäiset ostoskärryt esiteltiin asiakkaille 4. heinäkuuta 1937. Kärryt keksi Sylvan Goldman, joka omisti Humpty-Dumpty-kauppaketjun Oklahoma Cityssä. Goldman valmisti mekaanikko Fred Youngin avustuksella ensimmäiset ostoskärryt. Kärryt rakennettiin metallikehikosta ja sen alle lisättiin pyörät. Keksintöä mainostettiin osana uutta ”Ei ostoskorien kanniskelua” -suunnitelmaa.
Keksintö ei aluksi saanut osakseen suurta suosiota. Miesten mielestä kärryt olivat neitimäisiä; naiset pitivät niitä jonkinlaisena uutena vaihtoehtona lastenvaunuille. Goldman palkkasi muutaman mallin – miehiä ja naisia – näyttämään kärryjen todellisen kätevyyden ja toimintatarkoituksen. Tämän jälkeen ostoskärryistä tuli suosittuja ja tunnettuja. Goldmanista tuli miljonääri, mutta hän jatkoi kärryjen suunnittelua parannusten toivossa. Ostoskärryjen kokoa suurennettiin, sillä kauppiaat huomasivat asiakkaiden ostavan sitä enemmän tavaraa mitä suurempi kori kärryissä oli.
Moottoroidut ostoskärryt

Moottoroidut ostoskärryt ovat istuttavia ostoskorilla, sähkömoottorilla ja navigointijärjestelmällä varustettuja pyörillä kulkevia liikkumisen apuvälineitä.  Supermarkettien ja muiden suurten vähittäiskauppojen omistajat tarjoavat moottoroituja ostoskärryjä niille, joilla on pysyvä tai tilapäinen fyysinen vamma, joka voi vaikeuttaa kävelyä suurten myymälöiden läpi tai normaalin ostoskärryn työntämistä.
Aiheesta muualla

Kuvia tai muita tiedostoja aiheesta Ostoskärryt Wikimedia Commonsissa
Newyorkilainen moottoroitu ostoskärry Wegman’s storen parkkipaikalla.
Paksujalkavalikka

| Paksujalkavalikka |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Pseudoclitocybaceae
Suku::  Paksujalkavalikat Clitopaxillus
Laji::  fibulatus
Kaksiosainen nimi
 Clitopaxillus fibulatus  P.-A. Moreau, Dima, Consiglio & Vizzini 
Katso myös
   Paksujalkavalikka Commonsissa 
Infobox OKVirheellinen NIMI-arvo: 
Paksujalkavalikka, aiemmin paksujalkamalikka (Clitopaxillus fibulatus) on sieni. Se kasvaa hajottamalla metsän kariketta, eikä elä symbioosissa puiden kanssa kuten monet ruokasienet. Paksujalkavalikka on syötävä sieni, mutta koska malikkamaiten sienten erottaminen toisistaan on vaikeaa, se ei ole yleinen ruokasieni. Lisäksi tutkimukset ovat osoittaneet, että paksujalkavalikka tappaa bakteereita.
Paksujalkavalikka on etenkin vanhojen metsien laji, joka viihtyy lehtomaisissa metsissä kalkkipitoisella maalla.
Paksujalkavalikka luokiteltiin aiemmin malikoiden sukuun (Clitocybe) nimellä paksujalkamalikka (Clitocybe alexandri). Laji on kuitenkin jaettu kahtia ja siirretty uuteen paksujalkavalikoiden sukuun (Clitopaxillus). Suomalainen laji tunnetaan nykyään nimellä Clitopaxillus fibulatus, kun taas lähisukuista Clitopaxillus alexandri -lajia ei tunneta Suomesta.
Pain au chocolat

Pain au chocolat
Pain au chocolat (/pɛ̃ o ʃɔ.kɔ.la/), tunnetaan myös nimellä chocolatine (/ʃɔ.kɔ.la.tin/), on ranskalainen leivonnainen. Suoraan käännettynä leivonnaisen nimi tarkoittaa suklaaleipää, joka viittaa leivoksen leipämäiseen muotoon ja siinä oleviin suklaahippuihin. Pain au chocolat muistuttaa rakenteeltaan voisarvea, ja Ranskassa sitä myydään tavallisesti leipomoissa ja ruokakaupoissa. Kuten voisarvi, se on tyypillinen aamupala.
Ranskan ulkopuolella

Iranissa leivonnaista myydään valmiiksi pakattuna ruokakaupoissa sekä joskus myös tuoreena leipomoissa. Pakatut leivonnaiset ovat suosittuja aamupaloja koululaisten keskuudessa.
Saksassa, Belgiassa, Irlannissa ja Isossa-Britanniassa pain au chocolat -leivoksia myydään leipomoissa ja ruokakaupoissa.
Yhdysvalloissa pain au chocolat -leivonnaisia myydään ruokakaupoissa, ja leivonnaisesta käytetään usein nimeä chocolate croissant.
Suomessa Lidl- ja muiden kauppaketjujen paistopisteissä valikoimaan kuuluu usein pain au chocolat.
Aiheesta muualla

Kuvia tai muita tiedostoja aiheesta Pain au chocolat Wikimedia Commonsissa
Pagan Records

| Pagan Records |
| --- | --- |

Perustajat:  Tomasz Krajewski
Tilanne:  aktiivinen
Tyylilajit:  death metal, black metal
Kotimaa:  Puola
Sijainti:  Świecie
Kotisivu
Infobox OKNimi-testi OK: 
Pagan Records on itsenäinen puolalainen extreme metal -levy-yhtiö. Heidän yhtyeluetteloonsa kuuluvat muun muassa Azarath, Behemoth, Christ Agony, Mortiis ja muita black metal -yhtyeitä.
Yhtyeitä

Anima Damnata
Azarath
Behemoth
Christ Agony
Damnation
Esqarial
Hell-Born
Hermh
Imperator
Luna Ad Noctum
Lux Occulta
Misteria
Moon
Mortiis
Nightly Gale
Non Opus Dei
North
Profanum
Revelation of Doom
Sacrilegium
Sathanas
Stillborn
Throneum
Trauma
Varathron
Witchmaster
Aiheesta muualla

Viralliset kotisivut (englanniksi) (puolaksi)
Opintopolku

Opintopolku-portaalia ylläpitää Opetushallitus. Opintopolusta näkee suomalaisten oppilaitosten ja korkeakoulujen koulutusten tiedot. Opintopolussa voi selailla eri aloja ja tutkintoja, saada tietoa opinnoista, etsiä koulutuksia, hakea koulutuksiin sekä tutustua valintaperusteisiin. Opintopolun tietojen avulla voi suunnitella omia opintoja ja opiskelua.
Pardee Home

Pardee Home vuonna 1960.
Pardee Home on Oaklandissa Alamedan piirikunnassa Kaliforniassa sijaitseva talo, joka on myöhemmin museoitu. Talossa esitellään merkittävän kalifornialaisen perheen elämää yli sadan vuoden ajalta. Sen rakensi Kalifornian osavaltion senaattori Enoch H. Pardee vuonna 1869. Enochin kuoltua talo periytyi hänen pojalleen George Pardeelle, joka oli Kalifornian kuverööri. Kun Georgekin kuoli vuonna 1941, talon omistus siirtyi hänen tyttärilleen Madelinelle ja Helenille, jotka asuivat talossa kunnes kuolivat vuosina 1980 ja 1981.
Museon tärkeimpiin osiin lukeutuu talon sisustus. Georgen vaimo Helen keräsi taloon tavaroita, kuten hirvenpään ja tupakkapiipun Filippiineiltä. Talo aiottiin alun perin purkaa Interstate 980:n rakennustöiden takia, mutta reittiä muutettiin luonnonsuojelijoiden vastustuksesta. Rakennus avattiin museona vuonna 1991.
Pardies-Piétat

Notre-Dame-de-Piétat kirkko
Pardies-Piétat on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 377 asukasta vuoden 1999 väestönlaskennassa.Pardies-Piétatin pinta-ala on seitsemän neliökilometriä.
Paganin kuningaskunta

| Paganin kuningaskunta > 849–n. 1300 |
| --- | --- |
   Paganin kuningaskunta vuoden 1200 paikkeilla. 
Valtiomuoto:  kuningaskunta
Pääkaupunki:  Pagan
Uskonnot:  theravada-buddhalaisuus
Edeltäjät:  pyuiden ja monien kaupunkivaltiot
Seuraajat:  Myinsaing, Hanthawaddy ja shanien pikkuvaltiot
Paganin kuningaskunta oli nykyisen Myanmarin eli Burman alueella vaikuttanut, Paganin kaupungin ympärille kehittynyt burmalainen kuningaskunta vuodesta 849 vuoden 1300 paikkeille. Kuningaskunta perustettiin vuonna 849 ja se levitti valtansa aluetta aiemmin hallinneiden pyuiden ja monien kuningaskuntien alueelle. Paganin kuningaskunnan ehkä vaikuttavimman kuninkaan Anawrathan kaudella theravada-buddhalaisuus vakiinnutti asemansa Burmassa ja sen temppeleistä theravada-buddhalaisuus levisi myös esimerkiksi khmerien valtakuntaan. Paganin kaupunkiin rakennettiin tuhansia buddhalaisia kulttirakennuksia, joista monet ovat säilyneet näihin päiviin saakka. Paganin kuningaskunnan kautta on pidetty burmalaisen kulttuurin kultakautena. Pagan menetti kuitenkin poliittisen merkityksensä mongolien hyökättyä maahan vuonna 1287. Paganin kaupunki säilytti kuitenkin saavuttamansa aseman uskonnollisena ja oppineisuuden keskuksena.
Kulttuuri

Paganin kuningaskunnan kautta vuosien 1050 ja 1287 välillä on pidetty burmalaisen kulttuurin kultakautena. Kuningaskunta sai runsaasti vaikutteita alueen muilta kansoilta, kuten alistetuilta moneilta ja pyuilta. Burmalaiset omaksuivat kirjoitusjärjestelmänsä ja theravada-buddhalaisuuden moneilta. Paikallinen buddhalaisuus sai vaikutteita burmalaisten nat-kultista, brahmalaisuudesta ja mahayana-buddhalaisuudesta.
Buddhalaisuus vaikutti myös Paganin arkkitehtuuriin. Nykypäiviin saakka Paganin kaupungissa on säilynyt noin 2200 tiilirakennusten jäännöstä, joista suuri valtaosa oli buddhalaisia kulttirakennuksia. Rakennukset voidaan jakaa kahteen tyyppiin, stupa-kummuista kehittyneisiin pyhäinjäännöskumpuihin eli pagodeihin ja sisätilallisiin temppelirakennuksiin. Stupista uskonnollisesti arvostetuin oli 1000–1100-luvuilla rakennettu Shwezigonin stupa, jonka sisällä sanottiin olevan Buddhan pyhäinjäännöksiä. Temppeleistä parhaiten säilynyt on kuningas Kyanzitthan kaudella rakennettu Ananda-temppeli, joka on myös yksi Paganin kaupungin suurimmista rakennuksista. Temppelien yhteyteen oli tapana rakentaa kolossaaliveistoksia, joista suurikokoisin on Mandava-temppelin 27-metrinen makaavaa Buddhaa esittävä tiilestä ja stukkosta valmistettu veistos. Vaikka maanjäristykset ovat ajoittain hävittäneet Paganin kaupunkia, se lukeutuu edelleen Kaakkois-Aasian vaikuttavimpiin historiallisiin kaupunkeihin.
Paganin kuningas Anawrahtan patsas Pyin U Lwinissä.
Ananda-temppeli.
Shwezigonin stupa.